CELEX: 32012R0088
Language: ro
Date: 2012-02-01 00:00:00
Title: Regulamentul de punere în aplicare (UE) nr. 88/2012 al Comisiei din 1 februarie 2012 de modificare a Regulamentului (CE) nr. 1210/2003 privind anumite restricții specifice în relațiile economice și financiare cu Irak

2.2.2012   
            
            
               RO
            
            
               Jurnalul Oficial al Uniunii Europene
            
            
               L 30/11
            
         REGULAMENTUL DE PUNERE ÎN APLICARE (UE) NR. 88/2012 AL COMISIEI
   din 1 februarie 2012
   de modificare a Regulamentului (CE) nr. 1210/2003 privind anumite restricții specifice în relațiile economice și financiare cu Irak
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak (1), în special articolul 11 litera (b),
   întrucât:
   
               (1)
            
            
               Anexa IV la Regulamentul (CE) nr. 1210/2003 enumeră persoanele fizice și juridice, organismele și entitățile asociate regimului fostului președinte Saddam Hussein cărora li se aplică înghețarea fondurilor și a resurselor economice în temeiul regulamentului respectiv.
            
         
               (2)
            
            
               La 2 iunie 2011, Comitetul pentru sancțiuni al Consiliului de Securitate al Organizației Națiunilor Unite a decis eliminarea a două persoane fizice de pe lista persoanelor sau entităților cărora li se aplică înghețarea fondurilor și a resurselor economice, în conformitate cu punctul 23 litera (b) din Rezoluția 1483(2003) a Consiliului de Securitate al Organizației Națiunilor Unite. De asemenea, la 6 decembrie 2011, Comitetul pentru sancțiuni a decis să elimine de pe această listă o persoană fizică.
            
         
               (3)
            
            
               Anexa V la Regulamentul (CE) nr. 1210/2003 enumeră autoritățile competente cărora le sunt atribuite competențe specifice referitoare la punerea în aplicare a regulamentului respectiv. Această listă ar trebui actualizată pe baza informațiilor furnizate de Grecia și Ungaria.
            
         
               (4)
            
            
               Anexele IV și V la Regulamentul (CE) nr. 1210/2003 ar trebui, prin urmare, modificate în consecință,
            
         ADOPTĂ PREZENTUL REGULAMENT:
   Articolul 1
   Anexa IV la Regulamentul (CE) nr. 1210/2003 se modifică în conformitate cu anexa I la prezentul regulament.
   Articolul 2
   Anexa V la Regulamentul (CE) nr. 1210/2003 se modifică în conformitate cu anexa II la prezentul regulament.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 februarie 2012.
      
         
            Pentru Comisie, pentru președinte
         
         
            Șef al Serviciului Instrumente de Politică Externă
         
      
   
   
      (1)  JO L 169, 8.7.2003, p. 6. Regulament modificat ultima dată prin Regulamentul (UE) nr. 131/2011 al Consiliului (JO L 41, 15.2.2011, p. 1).
   
      ANEXA I
      Următoarele persoane fizice, organisme sau entități se elimină din anexa IV la Regulamentul (CE) nr. 1210/2003:
      
                  (1)
               
               
                  Nabil Victor Karam. Locul nașterii: 1954. Adrese: (a) C/o Trading and Transport Services, Al-Razi Medical Complex, Jabal Al-Hussein, Amman, Iordania, (b) C/o Alfa Company Limited for International Trading and Marketing, P.O. Box 910606, Amman 11191, Iordania. Cetățenia: libaneză.
               
            
                  (2)
               
               
                  Hikmat Jarjes Bahnam (alias Hikmat Gargees). Adresa: Baghdad, Irak. Pașaport nr. 035667 (irakian).
               
            
                  (3)
               
               
                  Tarik Nasser S. Al Obaidi [alias (a) Tarik al’Ubaydi, (b) Tariq al’Ubaydi]. Data nașterii: 1945. Locul nașterii: Baghdad, Irak. Adresa: Baghdad, Irak. Pașaport nr. 212331 (irakian).
               
            
   
      ANEXA II
      Anexa V la Regulamentul (CE) nr. 1210/2003 se modifică după cum urmează:
      
                  (1)
               
               
                  Site-ul internet unde pot fi găsite informații privind autoritatea competentă de la rubrica „GRECIA” se înlocuiește cu:
                  „http://www1.mfa.gr/en/foreign-policy/global-issues/international-sanctions.html”
               
            
                  (2)
               
               
                  Site-ul internet unde pot fi găsite informații privind autoritatea competentă de la rubrica „UNGARIA” se înlocuiește cu:
                  „http://www.kormany.hu/download/5/35/50000/ENSZBT-ET-szankcios-tajekoztato.pdf”